ՀԱՄԱՅՆՔԻ ՂԵԿԱՎԱՐ ՄԱՆՎԵԼ ՓԱՐԱՄԱԶՅԱՆԻ ՈՒՂԵՐՁԸ ԿԱՆԱՆՑ ՄԻՁԱԶԳԱՅԻՆ ՏՈՆԻ ԱՌԹԻՎ  
Սիրելի՛ կանայք, մայրեր, քույրեր, դուստրեր, գեղեցիկ սեռի անզուգական ներկայացուցիչներ, շնորհավորում եմ ձեզ Կանանց միջազգային տոնի առթիվ: Մաղթում եմ սեր, երջանկություն,առողջություն:Ցանկանում եմ, որ միշտ լինեք սիրված ու գնահատված ձեր մերձավորների կողմից, ընտանիքում ու աշխատավայրում, շրջապատված հոգատարությամբ, ուշադրությամբ: Դուք լույս ու ջերմություն եք ճառագում՝ ստեղծելով ձեր շուրջը բնական ու հանգստավետ ներդաշնակություն: Թող յուրաքանչյուր բացվող օր տոն լինի ձեր կյանքում: Դուք արժանի եք՝ լսելու այսպիսի խոսքեր ամեն օր, պարզապես Մարտի 8-ը ևս մի առիթ է՝ ձեզ մեծարելու և մեր հիացմունքն ու երախտագիտությունն արտահայտելու: Ուզում եմ առանձնահատուկ շնորհավորել Հայոց բանակում ծառայող բոլոր զինվորների մայրերին, բարի տունդարձ եմ մաղթում ձեր որդիներին և մեր հանրության անունից երախտագիտություն եմ հայտնում ձեզ՝ Հայոց բանակի զինվոր ծնելու, սնելու, դաստիարակելու համար:Պատվարժան հա՛յ մայրեր, դուք արժանի եք սիրո, հարգանքի, պաշտամունքի: Մեր ընտանիքների ամրության գաղտնիքն ամփոփված է կնոջ կերպարի մեջ: Սիրելի՛ կանայք, ձեզ ենք պարտական մեր զավակների կրթության, դաստիարակության համար, ձեր ծով համբերությանն ու խոնարհ նվիրվածությանը:Անփոխարինելի են ձեր դերն ու նշանակությունը ընտանիքում, հասարակության մեջ, պետության մեջ և նրա սահմաններից դուրս: կրկին շնորհավորում եմ բոլորիդ Մարտի 8-ի կապակցությամբ, մաղթում գարնանային բարձր տրամադրություն, չխամրող հմայք ու գեղեցկություն: